stanford-oval/wikipedia huggingface dataset:
רא"ה
כתביו

בדק הבית - כאמור לעיל, השגותיו על תורת הבית להרשב"א.
חידושי הרא"ה - חיבר ביאור על הש"ס, וממנו מצויים בידינו כיום הפירוש על מסכת כתובות. בנוסף ישנם חיבורי פסק בשם זה מהרא"ה על סוכה, ביצה,  עבודה זרה וחולין. החיבור 'חידושי הרא"ה על מסכת קידושין' אינו לו.
פירוש על הרי"ף - מצוי בידינו ספרו על הרי"ף למסכת ברכות ולמסכת תענית (מכונה בשם פקודת הלויים).
נזר הקדש - פירוש קצר על כל התלמוד כעין חיבור הרי"ף. חיבור זה אינו מצוי בידינו.
יוחס אליו חיבור ספר החינוך, אך רוב החוקרים היום סבורים שלא הוא חיבר את הספר (לדעת פרופ' י"מ תא-שמע היה זה אחיו, רבי פנחס הלוי).
אנה אחשרומובה

| --- | --- |
אין תמונה חופשית
 לידה:  9 בינואר 1957 (בת 67) מוסקבה, ברה"מ 
 הדרגה הגבוהה ביותר:  רב אמן נשים משנת 1989
 מד כושר מרבי:  2400 (יולי 1988)
 מד כושר נוכחי:  2310 (לא פעילה)
 מדינה:  ברית המועצות, ארצות הברית, ישראל
 
אנה אחשרומובה (ברוסית: Анна Ахшарумова; ‏נולדה ב-9 בינואר 1957 מוסקבה) היא שחמטאית סובייטית-אמריקאית-ישראלית ממוצא יהודי. הייתה אלופת ברית המועצות וארצות הברית בשחמט לנשים.
ביוגרפיה

אנה אחשרומובה נולדה במוסקבה. היא התקבלה לבית הספר לשחמט של מיכאל בוטביניק. בשנת 1976 היא זכתה באליפות ברית המועצות לנשים.
בשנת 1977 סירב בעלה בוריס גולקו לחתום על מכתב גלוי בגנות ויקטור קורצ'נוי. בהמשך הזוג ביקש לעזוב את ברית המועצות. כתוצאה מכך, הוא ואחשרומובה התעמתו עם השלטונות. הם הפסיקו לקבל הזמנות לתחרויות אך גם לא הורשו לעזוב את המדינה. רק לאחר מאבק ציבורי ממושך אחשרומובה קיבלה אישור להשתתף בתחרויות ואף ניצחה באליפות ברית המועצות בשחמט בפעם השנייה בשנת 1986. בשנת 1987 קיבלו אחשרומובה ובעלה אישור לעזוב את המדינה והיגרו לארצות הברית.
בשנת 1987 זכתה אחשרומובה באליפות ארצות הברית לנשים.
בתחילת שנות ה-90 של המאה ה-20 היא הפסיקה להשתתף בתחרויות ועבדה בתחום תכנות בחברות שונות.
במרץ 2019 עלתה עם בעלה לישראל והם מתגוררים בשכונת בית הכרם בירושלים.
אנה אחשרומובה באולימפיאדת השחמט

בין השנים 1988 ל-1996 השתתפה אנה אחשרומובה ב-3 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד יכולת | נקודות | תוצאות |  % | מקום |
|  1988 | 1 | ברית המועצות | 2400 | 8.5 מ-13 | 6+ 5= 2- | 65.4 | 49 קבוצתי, 9 אישי |
|  1992 | 2 | ברית המועצות | 2395 | 8.5 מ-13 | 7+ 3= 3- | 65.4 | 6 קבוצתי, 11 אישי |
|  1996 | 2 | ארצות הברית | 2400 | 3 מ-7 | 2+ 2= 3- | 42.9 | 35 קבוצתי |
הערות שוליים

↑  Akhsharumova, Anna - Men's Chess Olympiads, באתר אולימפבייס (באנגלית)
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
Say It's Not True

| --- | --- |
 שיר בביצוע קווין+פול רודג'רס
 מתוך האלבום Return of the Champions
 יצא לאור:  13 בספטמבר 2005
 תאריך הקלטה:  9 במאי 2005
 מקום הקלטה:  אצטדיון ההוקי של שפילד, שפילד, אנגליה
 סוגה:  רוק כבד
 שפה:  אנגלית
 אורך:  4:15
 חברת תקליטים:  פרלופון, הוליווד
 כתיבה:  רוג'ר טיילור
 לחן:  רוג'ר טיילור
 הפקה:  ג'וש מקרי, ג'סטין שירלי סמית', פיטר ברנדיט
 
"Say It's Not True" הוא שיר שנכתב על ידי מתופף הרוק הבריטי רוג'ר טיילור, וזה בוצע לראשונה על ידי להקתו, קווין+פול רודג'רס. השיר הופיע לראשונה באלבום ההופעה הראשון של הלהקה Return of the Champions משנת 2005. בהמשך, היה לסינגל המוביל באלבום האולפן היחיד שהוציאה הלהקה לאור, The Cosmos Rocks משנת 2008. הסינגל הופץ בחינם כקובץ להורדה באתר הרשמי של הלהקה ב-1 בדצמבר 2007. 30 ימים לאחר מכן, הוציאה הלהקה לאור גרסת תקליטור של הסינגל, כאשר כל ההכנסות ממכירותיו הועברו לקרן נלסון מנדלה.
בהופעות

במקור, כתב טיילור את השיר עבור 46664, סדרת מופעי צדקה שערך נלסון מנדלה למען עמותה למלחמה באיידס שהקים בשנת 1999. ב-29 בנובמבר 2003, השתתפה קווין במופע שהתקיים באצטדיון גרין פוינט, קייפטאון, דרום אפריקה. במהלך הופעה זו, ביצעה הלהקה את השיר החדש.
לאחר שהקימו קווין ופול רודג'רס את קווין+פול רודג'רס, יצאו ל-Queen + Paul Rodgers Tour, במהלכו ביצעו את "Say It's Not True" ב-38 מתוך 65 ההופעות שנערכו במסגרתו. בסיבוב זה, בוצע השיר בסגנון אקוסטי, כאשר טיילור היה בתפקיד הזמרה.
בסיבוב ההופעות הבא של הלהקה, Rock the Cosmos Tour בוצע השיר בכל ההופעות שנערכו במסגרתו. בסיבוב זה, בוצע השיר בגרסה הדומה לזו המופיעה באלבום, כאשר תפקידי הזמרה חולקו בין טיילור, רודג'רס ובריאן מיי.
רשימת השמעה > קובץ

| מס' | שם | משך |
| --- | --- | --- |
| 1. | Say It's Not True  | 4:01 |
| משך כולל: | משך כולל: | 4:01 |
רשימת השמעה > תקליטור

| מס' | שם | משך |
| --- | --- | --- |
| 1. | Say It's Not True  | 4:01 |
| 2. | Say It's Not True (וידאו; נערך על ידי יאן פוטגיטר)   | 4:07 |
| משך כולל: | משך כולל: | 8:08 |
משתתפים

בריאן מיי – זמרה, גיטרה
רוג'ר טיילור – זמרה, תופים, קלידים, גיטרה בס
פול רודג'רס – זמרה
CBS

ערך זה עוסק ברשת טלוויזיה אמריקאית. אם התכוונתם למשמעות אחרת, ראו .
| --- | --- |

 פרטי הערוץ
 מדינה:  ארצות הברית ארצות הברית
 סוג:  רשת טלוויזיה אמריקנית ורשת רדיו אמריקנית
 תאריך השקה:  18 בספטמבר 1927 (רדיו) 1 ביולי 1941 (טלוויזיה)
 בעלות:  פרמאונט גלובל
 שפה:  אנגלית
 משרד ראשי:  מנהטן, ניו יורק
 שיטת שידור:  NTSC HDTV
 זמינות
 HOT:  CBS Reality: אפיק 96 אופרות סבון לפני כולם: SVOD
 yes:  CBS Reality: אפיק 76 אופרות סבון לפני כולם: SVOD
 פרטנר tv:  CBS Reality: אפיק 18
 www.cbs.com
CBS (ראשי תיבות באנגלית: Columbia Broadcasting System – "מערכת השידור קולומביה") היא אחת מרשתות הטלוויזיה הגדולות ביותר בארצות הברית. בנוסף, הייתה CBS לאחת מרשתות הרדיו החלוציות הגדולות בארצות הברית.
הרשת צמחה מרשת תחנות רדיו בפנסילבניה לרשת טלוויזיה מחוף לחוף תחת ניהולו של ויליאם ס. פיילי, שהיה בעל החברה וניהל אותה משנות ה-30 ועד 1990. בין 1995 ועד 1999 הייתה הרשת בבעלות תאגיד וסטינגהאוס. בין 1999 ועד 2005 הייתה הרשת בבעלות תאגיד ויאקום. בשנה זו, רשת CBS ועוד וגופי שידור נוספים, אשר היוו חלק מוויאקום הפכו לתאגיד CBS Corporation עד לאיחודם מחדש עם ויאקום ב-2019.
נכון ל-2021, ג'ורג' צ'יקס הוא המנכ"ל והנשיא של CBS.
מאבק מול RCA/NBC

CBS נמצאה בתחרות עזה עם NBC ומנהלה דוד סארנוף בכל הקשור לזירת השידור הציבורי, הן ברדיו, הן בתכני החדשות והבידור והן בשוק החדש של הטלוויזיה. NBC פעלה כמונופול בתחומים טכנולוגיים רבים כתוצאה מפיתוחי ענק התקשורת RCA, שהיה אף הוא בבעלותו של סארנוף. לפיכך התדיינה CBS רבות בבתי משפט מתוך מגמה לפרק את RCA-NBC והצליחה לפצל אותה לשתי רשתות שמאחת מהן צמחה רשת ABC.
החל מ-1939 היו בבעלות CBS חברת התקליטים קולומביה ומעבדות הפיתוח שלה. ב-1948 פיתחה קולומביה את תקן התקליט האריך-נגן (המסתובב במהירות 33 ושליש סיבובים בדקה) אל מול תקן התקליט המסתובב במהירות 45 סיבובים בדקה של תקליטי RCA.
ב-1945 הציגה CBS טלוויזיה צבעונית לאישור רשות התקשורת הפדרלית של ארצות הברית. שיטת השידור של CBS לא נקלטה במכשירי RCA ולו הייתה מתקבלת, הייתה מאלצת את הצרכנים להיפטר ממכשירי הטלוויזיה של RCA שברשותם ולרכוש מכשירים תואמים. סארנוף פעל בשתי חזיתות, מחד הוא ניסה לבלום החלטה לטובת CBS ב-FCC ומאידך האיץ במהנדסיו לפתח שיטת טלוויזיה צבעונית אלקטרונית עדיפה. אף על פי שב-1950 (לאחר שסארנוף הצליח לעכב את ההחלטה מספיק) אישרה ה-FCC את הטלוויזיה של CBS, בידי RCA היה כבר פתרון מתחרה עדיף (שהיה הבסיס לתקן NTSC). לאחר ששיטת CBS לא אושרה כתקן בארצות הברית היא מכרה את הפטנטים שלה ליצרנים באירופה שפיתוח על בסיסה את שיטות השידור PAL ו-SECAM.
תוכניות בולטות בהווה > דרמה

CSI: זירת הפשע (CSI: Crime Scene Investigation;‏ 2000–רץ)
NCIS ‏(2003–רץ)
מחשבות פליליות (Criminal Minds;‏ 2005–רץ)
NCIS: לוס אנג'לס (2009–רץ)
הוואי חמש-אפס ‏ (Hawaii Five-0;‏ 2010–רץ)
שוטרים בדם (2010–רץ)
מבוקש (2011–2016)
אלמנטרי (2012–רץ)
אריות הים ‏ (Seal Team;‏ 2017–רץ)
FBI (2018–רץ)
NCIS: הוואי (2022–רץ)
תוכניות בולטות בהווה > קומדיה

המפץ הגדול (The Big Bang Theory;‏ 2007–2019)
מייק ומולי (2010–רץ)
המוטרפים (2014–רץ)
המילרים (2014–רץ)
ממי (2014–רץ)
מרחבים סגורים (2016–רץ)
הכי רעשנים (The Really Loud House;‏ 2022–רץ)
תוכניות בולטות בהווה > לייט נייט

לייט שואו עם סטיבן קולבר (2015–רץ)
לייט שואו עם דייוויד לטרמן (1993–2015)
המופע המאוחר יותר עם קרייג פרגוסון (2005–רץ)
תוכניות בולטות בהווה > ריאליטי

האח הגדול (Big Brother;‏ 2000–רץ)
הישרדות (Survivor;‏ 2000–רץ)
המירוץ למיליון (The Amazing Race;‏ 2001–רץ)
בוס בהסוואה (2010–רץ)
תוכניות בולטות בהווה > אופרות סבון

צעירים חסרי מנוח (The Young and the Restless;‏ 1973–רץ)
היפים והאמיצים (The Bold and the Beautiful;‏ 1987–רץ)
Beyond the Gates‏ (2025)
תוכניות בולטות בהווה > אירועים מיוחדים

טקס פרסי גראמי (The Grammy Awards)
טקס פרסי טוני (The Tony Awards)
טקס פרסי האמי (The Daytime Emmy Awards)
תוכניות בולטות בעבר

אזור הדמדומים (The Twilight Zone;‏ 1959–1963)
איפה אפי? (?Where's Waldo;‏ 1991)
אנטול (Anatole;‏ 1998–1999)
CSI: מיאמי (CSI: Miami;‏ 2002–2012)
הלוחשת לרוחות (Ghost Whisperer;‏ 2005–2010)
CSI: ניו יורק (CSI: New York;‏ 2004–רץ)
חוקי המשחק (Rules of Engagement;‏ 2007–רץ)
איך פגשתי את אמא (How I Met Your Mother;‏ 2005–2014)
שני גברים וחצי (Two and a Half Men;‏ 2003–2015)
סופרגירל (Supergirl;‏ 2015–רץ; עברה ל-The CW)
המנטליסט (The Mentalist;‏ 2008–2015)
האישה הטובה (The Good Wife;‏ 2009–2016)
ראו גם

Nickelodeon on CBS
סי במול מז'ור

סי במול מז'ור הוא סולם מז'ורי שהטוניקה שלו היא סי במול, והוא מורכב מהצלילים סי במול, דו, רה, מי במול, פה, סול ולה. ביצירות הכתובות בסול מינור, מופיעים שני במולים ליד המפתח. הסולם המקביל שלו הוא סול מינור והסולם היחסי שלו הוא סי במול מינור.
מידע כללי

סולם סי במול מז'ור הוא:
השמעת צלילים אינה נתמכת בדפדפן שלך. אפשר להוריד את קובץ השמע.
דרגות הסולם של סי במול מז'ור הן:
טוניקה - סי במול מז'ור
סופרטוניקה - דו מינור
מדיאנטה - רה מינור
סובדומיננטה - מי במול מז'ור
דומיננטה - פה מז'ור
סובמדיאנטה - סול מינור
טון מוביל - אקורד מוקטן מתו לה
כלי טרנספוזיציה רבים מכוונים לסולם סי במול מז'ור, כולל קלרינט, חצוצרה, סקסופון טנור וסקסופון סופרן. כתוצאה מכך, סולם סי במול מז'ור הוא אחד הסולמות הפופולריים ביותר עבור יצירות הכתובות לתזמורת כלי נשיפה.
היסטוריה

סימפוניה מס' 98 של יוזף היידן מזוהה לעיתים קרובות כסימפוניה הראשונה שנכתבה בסולם זה, והיא כוללת קטעי חצוצרה וטימפני. עם זאת, אחיו, מיכאל היידן, כתב עוד קודם לכן סימפוניה בסולם סי במול מז'ור, היא סימפוניה מס' 36. אף על פי כן, יוזף היידן עדיין מקבל את הקרדיט על כתיבת תפקיד הטימפני בסולם סי במול מז'ור, עם סימני היתק ליד המפתח שמתאימים לסולם פה מז'ור (במקום לבצע טרנספוזיציה עם סימני היתק שמתאימים לדו מז'ור). מהדורות רבות של תווי היצירה אינן משתמשות כלל בסימני היתק ליד המפתח, ומציינות את הכלי כ"טימפני ב-B♭-F".
יצירות בולטות שנכתבו בסולם

יוהאן סבסטיאן באך
הקונצ'רטו הברנדנבורגי מספר 6
יוזף היידן
סימפוניה מס' 85, סימפוניה מס' 98, סימפוניה מס' 102
רביעיות מיתרים אופוס 76
וולפגנג אמדאוס מוצרט
סימפוניה מס' 2, סימפוניה מס' 5, סימפוניה מס' 24, סימפוניה מס' 33
קונצ'רטו מס' 6, קונצ'רטו מס' 15, קונצ'רטו מס' 18, קונצ'רטו מס' 27
סונטה לפסנתר מס' 3ֿ, סונטה לפסנתר מס' 13, סונטה לפסנתר מס' 17
לודוויג ואן בטהובן
קונצ'רטו מס' 2
הסימפוניה הרביעית
הפוגה הגדולה
סונטה לפסנתר מס' 11
סונאטה מס' 29 (האמרקלאוויר)
פרנץ שוברט
אימפרומפטו אופוס 142 מס' 3
סימפוניה מס' 2, סימפוניה מס' 5
פרדריק שופן
מזורקה אופוס 7 מס' 1
פרלוד אופוס 28 מס' 21
פולונז אופוס 71 מס' 2
רוברט שומאן
סימפוניה מס' 1
יוהנס ברהמס
קונצ'רטו לפסנתר מס' 2
סרגיי פרוקופייב
סימפוניה מס' 5
קונצ'רטו מס' 4
סונטה לפסנתר מס' 7
הערות שוליים

↑  B Flat Major Scale, Piano Music Theory, ‏2016-05-31 (באנגלית)
↑  H. C. Robbins Landon, Haydn Symphonies, London: British Broadcasting Corporation (1966): 57
סקרמנטו

ערך זה עוסק בעיר. אם התכוונתם לנהר, ראו .
סקרמנטו (באנגלית: Sacramento) היא עיר הבירה של מדינת קליפורניה שבארצות הברית וכן בירתו של מחוז סקרמנטו. עם אוכלוסייה של 524,943 תושבים (לפי מפקד משנת 2020), סקרמנטו היא העיר השביעית בגודלה בקליפורניה. בסקרמנטו רבתי גרים מעל מיליון בני אדם. סקרמנטו היא מקום מושבו של בית המחוקקים של קליפורניה. העיר ידועה בתרבות העכשווית שלה ומכונה "העיר ההיפסטרית" ביותר בקליפורניה. בשנת 2002 פרויקט של אוניברסיטת הרווארד שנערך עבור מגזין טיים כינה את סקרמנטו כעיר "המגוונת ביותר באמריקה".
גאוגרפיה

העיר נמצאת במפגש שני נהרות, סקרמנטו ואמריקן (אנ'). שטחה הוא 257 קמ"ר, 2 אחוזים ממנו מים.
גאוגרפיה > אקלים

לסקרמנטו יש אקלים ים תיכוני אשר מאופיין בחורפים מתונים וקיצים יבשים אך קרירים בלילה. לרוב אין האזור סובל מלחות גבוהה. הטמפרטורה הממוצעת לאורך השנה היא 16 מעלות. הטמפרטורה החמה ביותר שנמדדה הייתה 46 מעלות, ביולי 1925. היום הקר ביותר שנמדד היה בדצמבר 1932, כאשר עמדה הטמפרטורה על 8- מעלות.
בשנה ממוצעת ישנם 58 ימים בהם יורד גשם. כמות המשקעים הממוצעת היא 470 מ"מ בשנה. בסוף דצמבר 1861 ובינואר 1862 פקד את העיר השיטפון הגדול של 1862, שבו כל העיר הוצפה. בפברואר 1992 אירע אירוע נדיר בעיר כאשר במשך 16 ימים לא הפסיק לרדת גשם ובסופם נמדדו 163 מ"מ גשם. סקרמנטו היא העיר השנייה הרגישה ביותר לשיטפונות אחרי ניו אורלינס.
שלג הוא מחזה נדיר מאוד בעיר ומאז 1900 רק שלוש פעמים ירד שלג בעיר כשהפעם האחרונה ב-1976.
דמוגרפיה

צפיפות האוכלוסין בעיר היא 1,617.4 לקמ"ר. 48% מתושבי העיר הם לבנים, 16% הם אסיאתים, 15% הם שחורים, ו-1.3% הם ילידים אמריקאים (אינדיאנים). כ-16% דיווחו כי מוצאם מ'קבוצה אתנית אחרת' או מ'שתי קבוצות אתניות ויותר'. 21.6% מהאוכלוסייה מזהים עצמם כהיספאנים, אשר יכולים להיות מכל קבוצה אתנית.
לעיר אחת מאוכלוסיות הלהט"ב הגדולות בארצות הברית והיא מדורגת במקום השביעי בקרב הערים הגדולות בארצות הברית והשלישית בקליפורניה אחרי סן פרנסיסקו ואוקלנד כאשר בערך 10% מתושבי בעיר מגדירים את עצמם להט"ב. כמו כן, 1.4% מהעיר נישואין בנישואין חד מיניים.
הגיל הממוצע בעיר הוא 33. 27.3% מן התושבים הם מתחת לגיל 18 ו-11.4% הם מעל גיל 65.
20% מהאוכלוסייה נמצאת מתחת לקו העוני.
העיר מצביעה באופן מסורתי לנשיאות ארצות הברית למפלגה הדמוקרטית כאשר בכל ארבעת מערכות הבחירות האחרונות עם מעל ל-70% תמיכה.
יהדות

מספר היהודים בסקרמנטו מוערך בכ-30,000 אולם המספר המשויך לקהילות יהודיות קטן בהרבה ומגיע לכמה אלפים בודדים. בעיר קיים סניף של "הפדרציה היהודית".
בסקרמנטו מספר קהילות יהודיות ממגון הקשת: אורתודוקסים, קונסרבטיביים ורפורמיים.
ישנו בית כנסת אורתודוקסי אחד "כנסת ישראל" כמו גם מספר בתי-כנסת של חב"ד.
ישנו בית כנסת קונסרבטיבי אחד "מוזאיק-לאו"
ישנם מספר בתי כנסת רפורמיים.
בעיר פועל בית ספר יסודי יהודי פרטי "בית ספר שלום" שאינו מזוהה עם זרם כזה או אחר של היהדות ומשרת את כל הקהילה היהודית.
ערים תאומות

נכון לשנת 2015 לסקרמנטו יש 13 ערים תאומות:
ישראל אשקלון, ישראל (מ־2012)
הרשות הפלסטינית בית לחם, הרשות הפלסטינית (מ־2009)
הרפובליקה העממית של סין ג'ינאן, הרפובליקה העממית של סין (מ־1984)
מולדובה קישינב, מולדובה (מ־1989)
ספרד ולנסיה, ספרד (מ־1990)
מקסיקו מקסיקלי, מקסיקו (מ־2013)
ניו זילנד המילטון, ניו זילנד (מ־1988)
שווייץ ליאשטל, שווייץ (מ־1989)
הפיליפינים מנילה, הפיליפינים (מ־1961)
יפן מצויאמה, יפן (מ־1981)
הפיליפינים פאסאי (אנ'), הפיליפינים (מ־2006)
ניקרגואה סן חואן דה אוריינטה (אנ'), ניקרגואה (מ־2006)
קוריאה הדרומית יונגסאן (אנ'), קוריאה הדרומית (מ־1997)
הערות שוליים

↑  https://web.archive.org/web/20150221201153/http://sister-cities.org/interactive-map/Sacramento%2C%20California
| דגל קליפורניה מדינת קליפורניה |
| --- | --- | --- |
| בירת המדינה | סקרמנטו |  |
| אזורים גאוגרפיים | עמק אנטלופ • העמק המרכזי של קליפורניה • החוף המרכזי של קליפורניה • דרום קליפורניה • איי התעלה של קליפורניה • רכסי החוף של קליפורניה • עמק אימפריאל • עמק קואצ'לה • עמק קונחו • עמק המוות • מדבר מוהאבי • עמק אוונס • עמק פומונה • עמק סקרמנטו • חצי האי סן פרנסיסקו • עמק סן פרננדו • עמק סן גבריאל • עמק סנטה קלרה • עמק סנטה קלריטה • עמק סן חואקין • סיירה נבדה • עמק הסיליקון • ערי המעבר • אזור מפרץ סן פרנסיסקו • לוס אנג'לס רבתי • מטרופולין ריברסייד-סן ברנרדינו-אונטריו • רצועת החוף המרכזית של קליפורניה • מדבריות קליפורניה |  |
| היישובים הגדולים ביותר | לוס אנג'לס • סן דייגו • סן חוזה • סן פרנסיסקו • פרזנו • סקרמנטו • לונג ביץ' • אוקלנד • בייקרספילד • אנהיים • סנטה אנה • ריברסייד • סטוקטון • צ'ולה ויסטה • אירוויין • פרימונט • סן ברנרדינו • מודסטו • אוקסנארד • פונטנה |  |
| נושאים נוספים | מחוזות • סמלים • היסטוריה • דמוגרפיה • יהדות קליפורניה |  |
| --- | --- |
בקרת זהויות :  NLI: 987007564234005171  BNE: XX5069104  BnF: cb119516196 (data)  GND: 4118202-9  LCCN: n79066525  MusicBrainz: 21879fba-fe4e-4dbc-99e8-cad9142e5618  NARA: 10046292  NKC: ge134468  NLA: 35748982  NSK: 000759763  SUDOC: 085696161  VIAF: 157734749   WorldCat (עם VIAF): 157734749
גאיוס ממיוס

גאיוס ממיוס (בלטינית: Gaius Memmius; כנראה 99 לפנה"ס – 49 לפנה"ס) היה פוליטיקאי, נואם ומשורר ברומא העתיקה. הוא מפורסם בעיקר בזכות השיר "על טבע היקום" של לוקרטיוס שמוקדש לו, ובזכות אזכוריו בשיריו של גאיוס ולריוס קאטולוס. קרוי לעיתים בטעות Gemellus ("התאום").
קורות חייו

גאיוס ממיוס נולד בסביבות שנת 99 לפנה"ס למשפחת ממיוס הפלבאית. שם אביו היה לוציוס ממיוס. בכתבים רומיים משנת 109 לפנה"ס מוזכר טריומוויר כספים בשם זה, וייתכן שמדובר באותו אדם.
ממיוס מוזכר לראשונה בכתובים כטריבון הפלבאים בשנת 66 לפנה"ס, ובתפקידו העמיד לדין את מרקוס לוקולוס (אנ') על מעשיו כקוואיסטור תחת שלטונו של לוקיוס קורנליוס סולה. בשנת 60 לפנה"ס פיתה ממיוס את אשתו של מרקוס לוקולוס, שהתגרש ממנה כשנודע לו על כך.
ממיוס מילא תפקיד משמעותי כאשר גנאיוס פומפיוס מגנוס החליף את לוקיוס ליקיניוס לוקולוס (אחיו של מרקוס לוקולוס) כמפקד הצבא הרומי במלחמה המיתרידטית השלישית (אנ'), וממיוס תמך בו וקידם אותו, הן מבחינה פוליטית והן באמצעות קשרים משפחתיים. מרקוס לוקולוס ניסה לטעון שניצח במלחמה, אך ממיוס האשים אותו במעילה ובהארכת המלחמה ללא צורך, והוביל קמפיין נגדו. הוא נשא לפחות ארבעה נאומים פומביים נגד לוקולוס, הצליח למנוע מלוקולוס להיכנס לרומא ודחק אותו מעיסוקים פוליטיים. גאיוס סאלוסטיוס קריספוס מציין את ממיוס כאחד הנואמים הפופולריים ברומא, שעמל קשה על מנת לעורר את הפלבאים מן ההשלמה הפאסיבית עם מצבם.
ממיוס שימש כפראיטור במשך כשנה בשנת 58 לפנה"ס, יחד עם לוקיוס דומיטיוס אהנובארבוס. הם פתחו בחקירה לגבי התנהגותו של יוליוס קיסר במהלך כהונתו כקונסול אך הסנאט סירב לנקוט בפעולה נגדו. בשנים 57-56 לפנה"ס הוא היה פרומגיסטראט בביתיניה ובפונטוס. בין אנשיו נמנה המשורר גאיוס ולריוס קאטולוס. בנו, הקרוי אף הוא גאיוס ממיוס, היה סנטור והנפיק מטבעות דנאריוס בהם תואר אביו כאימפרטור.
ממיוס היה תומך נלהב של פומפיוס, אך בערך בשנת 54 לפנה"ס החל לתמוך ביריבו, יוליוס קיסר, שגם תמך בו כמועמד לתפקיד קונסול. על אף תמיכה זו, ממיוס לא נבחר לתפקיד, ומי שזכה בו היה לוקיוס דומיטיוס אהנובארבוס. ממיוס טען שאהנובארבוס זכה בתפקיד בזכות קנוניה עם אפיוס קלאודיוס פולכר (קונסול 54 לפנה"ס) וגנאיוס דומיטיוס קלווינוס. הוא ניסה להעמיד לדין את דומיטיוס בנושא זה, אך כנראה ללא הצלחה.
בשנת 52 לפנה"ס ניסה ממיוס לפתות את קורנליה מטלה (אנ'), אשתו של פומפיוס (ובתו של קווינטוס קייקיליוס מטלוס פיוס סקיפיו נסיקה). הוא כתב לה מכתב אהבה, אך היא לא נענתה וגילתה את דבר המכתב לבעלה. באותה שנה הוא הואשם בקבלת שוחד והצעת שוחד במהלך מסע הבחירות שלו לתפקיד קונסול. באותה עת, חוקי המאבק בשוחד של הרפובליקה הרומית העניקו חנינה למי שהואשם בשוחד, אם הביא לדין אדם אחר שהואשם באותה עברה. ממיוס האשים אז בקבלת שוחד את מטלוס סקיפיו, חותנו של פומפיוס. פומפיוס התערב בהליך המשפטי וניסה לשכנע את המושבעים בחפותו של מטלוס סקיפיו. בעקבות צעד זה ממיוס חזר בו מההאשמות נגד מטלוס סקיפיו, ויצא לגלות באתונה.
בשנת 51 לפנה"ס, בזמן שהותו באתונה, קנה ממיוס אחוזה באראופגוס שעליה היו חורבות ביתו של אפיקורוס, וביקש אישור לבנות בית חדש במקומו. מרקוס טוליוס קיקרו סירב לבקשה זו, ובעקבות הסירוב ממיוס עזב את אתונה ועבר למיטילנה.
כמעט לא קיים תיעוד אודות שנותיו האחרונות של גאיוס ממיוס. משערים שהוא שב לרומא, שם מת, כנראה בשנת 49 לפנה"ס. בשנת 46 לפנה"ס, כאשר ראה אור החיבור "ברוטוס" של מרקוס טוליוס קיקרו, גאיוס ממיוס כבר לא היה בחיים.
יצירות ספרותיות

בספר של אובידיוס שראה אור בסביבות שנת 10 לספירה, הוא מציין שגאיוס ממיוס היה מחברם של שירים ארוטיים, אך יצירתו זו לא שרדה. הוא מונה את ממיוס לצד גאיוס ולריוס קאטולוס (שהזכיר אותו בשיריו), גאיוס ליקיניוס קאלבוס וטיבולוס – משוררים רומיים שהרבו לכתוב על ניאוף. פליניוס הצעיר ואולוס גליוס שיבחו את שירתו.
השפעתו הגדולה ביותר של ממיוס על הספרות הרומית נובעת מכך שלוקרטיוס הקדיש לו את היצירה "על טבע היקום". ביצירה הוא מציג את תפיסת האסכולה האטומיסטית על פי אפיקורוס, ומייחס אותה לממיוס. עם זאת, לא ברור מדוע בחר לוקרטיוס להקדיש את היצירה דווקא לממיוס.
חיים אישיים

גאיוס ממיוס היה בנו של לוציוס ממיוס, ומשערים שהיה לו אח בכור שנקרא אף הוא לוציוס ממיוס, אך לא קיים תיעוד לגביו.
גאיוס ממיוס היה נשוי לפאוסטה קורנליה (אנ'), בתו של לוקיוס קורנליוס סולה. הוא התגרש ממנה בשנת 55 לפנה"ס בטענה שהיא בגדה בו. לאחר שהתגרשו, היא נישאה לטיטוס אניוס מילו.
הערות שוליים

↑   בנימין כהן, בוחרים ונבחרים ברומא העתיקה, באתר הספרייה הווירטואלית של מטח, 1985
↑  אלכסנדר שור, חיי שנים-עשר הקיסרים / סווטוניוס, באתר פרויקט בן-יהודה, ‏תשט"ו
↑  עמירם צברי, גאיוס ולריוס קאטולוס, סירמיונה ולסביה: שני סיפורי אהבה, ‏18 ביולי 2020
↑  Person Details - Gaius Memmius, באתר DPRR (באנגלית)
| --- | --- |
בקרת זהויות :  GND: 10239900X  ISNI: 0000 0000 5058 2716  LCCN: nr95026787  VIAF: 9736483   WorldCat (עם VIAF): 9736483 
מטבע דנאריוס שהנפיק בנו של גאיוס ממיוס, בו מוצג דיוקנו בליווי הכיתוב "אימפרטור". בצד האחורי של המטבע מוצגת דמותה של קרס, אלת התבואה הרומית
אוקסנה יבלונסקיה

| --- | --- |
אין תמונה חופשית
 לידה:  6 בדצמבר 1938 (בת 85) מוסקבה, ברה"מ 
 מוקד פעילות:  ברית המועצות, ארצות הברית, ישראל 
 מקום לימודים:  בית הספר המרכזי למוזיקה במוסקבה 
 עיסוק:  פסנתרנית, מורה לפסנתר
 כלי נגינה:  פסנתר 
 
אוקסנה יבלונסקיה (באנגלית: Oxana Yablonskaya, ברוסית: Оксана Михайловна Яблонская; נולדה ב-6 בדצמבר 1938) היא פסנתרנית יהודיה סובייטית-אמריקאית-ישראלית.
קורות חיים

נולדה במוסקבה בירת ברית המועצות למשפחה יהודית. בגיל שש החלה ללמוד בבית הספר המרכזי למוזיקה של מוסקבה (בית ספר לילדים מחוננים במוזיקה), שם למדה במשך עשר שנים אצל אניידה סומבטיאן (אנ'). בגיל שש עשרה החלה את לימודיה בקונסרבטוריון של מוסקבה בהדרכת אלכסנדר גולדנווייזר (אנ') וסגנו דמיטרי בשקירוב.
ב-1965 סיימה את לימודי הדוקטורט שלה בקונסרבטוריון והצטרפה לפקולטה לפסנתר.
היא זכתה בפרסים ראשונים בתחרויות לונג-טיבו- קרספין ב-1963, בתחרות בריו דה ז'ניירו ב-1965 ובתחרות בטהובן בווינה ב-1969.
היא התפרסמה והופיעה ברחבי ברית המועצות בעיקר עם התזמורת הפילהרמונית של מוסקבה ותזמורת הבולשוי. השלטונות הסובייטים סירבו לתת לה לצאת לקונצרטים מחוץ לתחום ברית המועצות.
ב-1975 הגישה בקשה לקבלת ויזת הגירה לארצות הברית ונענתה בשלילה. היא פוטרה מעבודתה בקונסרבטוריון של מוסקבה, הוכנסה לרשימה שחורה ונאסר עליה להופיע בקונצרטים בברית המועצות.
היא חיכתה שנתיים לקבלת הוויזה. בתקופה זו הוגשה עצומה לשלטונות ברית המועצות בחתימת מנצחים, מוזיקאים, שחקנים, סופרים וסנטורים אמריקאים לתת לה להגר לארצות הברית; בין החותמים - אלי ויזל, ליאונרד ברנשטיין, יצחק בשביס-זינגר, קתרין הפבורן, שלי וינטרס, סטיבן סונדהיים ועוד. לאחר שקיבלה היתר, ב-1977 עברה לארצות הברית עם בנה, הצ'לן דמיטרי יבלונסקי.
היא לימדה במשך יותר מ-30 שנה בפקולטה לפסנתר בג'וליארד, הופיעה בקרנגי הול וברחבי העולם עם תזמורות מפורסמות, הקליטה תקליטורים רבים וקבלה פרסום עולמי.
ב-2006 זכתה במדליית איינשטיין להישגים יוצאי דופן באמנויות.
ב-9 בנובמבר 2014 עלתה לישראל עם בנה, והם קיבלו אזרחות ישראלית. לדבריה, עשתה זאת בגלל התגברות האנטישמיות בעולם.
יבלונסקיה מתגוררת ברמת גן, מלמדת באקדמיה למוסיקה ולמחול בירושלים, ומופיעה בישראל וברחבי העולם. היא מנגנת בשלישייה עם בנה דמיטרי ואשתו הכנרת ז'אנה גנדלמן.
הערות שוליים

↑  Avigayil Kadesh, Renowned pianist Oxana Yablonskaya moves to Israel, Israel Ministry of Foreign Affairs, April 29, 2015.
| --- | --- |
בקרת זהויות :  NLI: 987007449275005171  PLWABN: 9810578977305606  BnF: cb16265943j (data)  CiNii: DA12315199  GND: 135037395  ISNI: 0000 0001 1438 1981  LCCN: no98008215  MusicBrainz: 755695de-1841-4117-b8e0-75c300dc2c72  NSK: 000725175  NTA: 21610257X  SUDOC: 234350512  VIAF: 14381496   WorldCat (עם VIAF): 14381496
מחמצת שאור

| --- | --- |

 
 מאכלים
 סוג:  בצק, בצק מקדים 
 מרכיבים עיקריים:  מיקרוביוטה, מים, קמח 
 
לחם מחמצת
מַחֲמֶצֶת שְׂאוֹר היא תרבית סימביוזית של שמרי בר וחיידקים מהסוג אצידופילוס, לקטובצילוס וחיידקים נוספים אחרים, העשויה קמח ומים ומשמשת בעיקר להתפחת בצק. לחמים העשויים מחמצת שאור נקראים לחמי שאור או לחמי מחמצת והם מאופיינים בטעם וריח העשוי להזכיר חומץ או יוגורט (בהתאם לתנאי ההחמצה), כתוצאה מחומצה לקטית וחומצה אצטית שמייצרות הבקטריות בתהליך התסיסה ההומולקטית.
היסטוריה

הראיה הארכאולוגית המוקדמת ביותר לאפיית לחם ולשימוש במחמצת נמצאה בצפון מזרח ירדן ומתוארכת ל-16,000 שנים לפני זמננו, כלומר כ־4,000 שנים לפני תירבות החיטה. הקמח של לחמים אלו הורכב בעיקר מחיטות פרא, כגון אמר ואיינקורן. מאז ועד פיתוח שיטת גידול ואריזה תעשייתית לשמרים בסוף המאה ה-18 הייתה מחמצת השאור הדרך הנפוצה ביותר להתפחת בצק, אך מאז תיעוש אפיית הלחם ירדה תפוצתה. כיום אופים מקצועיים וחובבניים כאחד מחזיקים מחמצת הן בשל מורכבות הטעמים שהן מוסיפות ללחמים ומאפים תפוחים אחרים והן בגלל היתרונות הבריאותיים של התססת קמח ארוכה יחסית להתפחה בשמרים, הכוללים את פירוק החומצה הפיטית המקשה על ספיגת מינרלים המצויים בחיטה, כגון ברזל, סידן, ואבץ.